Diari Oficial de la Generalitat Valenciana


Sumari del DOGV 9190, del 07-10-2021 (2021/9580)

RESOLUCIÓ de 21 de setembre de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 del programa 422.50, Promoció del valencià i gestió del multilingüisme, al capítol 2 d'aquest programa pressupostari, adscrits a la Conselleria d'Educació, Cultura i Esport, per import de 600.000 euros. Expedient 09.015/21-133.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9580


Data del document
:   21-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de setembre de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 del programa 422.50, Promoció del valencià i gestió del multilingüisme, al capítol 2 d'aquest programa pressupostari, adscrits a la Conselleria d'Educació, Cultura i Esport, per import de 600.000 euros. Expedient 09.015/21-133. [2021/9580]  
La dotació de la línia S8603, «Ajudes a l'aprenentatge d'idiomes per a l'alumnat recentment titulat en Batxillerat o Formació Professional», del capítol 4 del programa 422.50, Promoció del valencià i gestió del multilingüisme, per import d'1.500.000 euros, estava previst destinar-la a millorar la competència lingüística en anglés d'aquest alumnat. No obstant això, la situació de crisi sanitària produïda per la Covid-19 ha dificultat la possibilitat de poder portar a terme accions que estaven planificades, per la qual cosa es fa impossible poder tramitar a temps les esmentades ajudes.  
D'altra banda, l'aprovació de la Llei 4/2021, de 16 d'abril, de la Generalitat, de la funció pública valenciana, estableix que els llocs de treball de naturalesa funcionarial, laboral i eventuals de les relacions de llocs de treball hauran d'incloure la competència lingüística requerida en els coneixements de valencià, en els termes establits reglamentàriament. Aquesta circumstància ha suposat un increment en la necessitat de certificacions de valencià i ha donat lloc a la convocatòria per a setembre de 2021 d'una prova extraordinària de nivell C1, al mateix temps que es veu incrementada per l'organització pel protocol Covid-19.  
  
Tenint en compte que la dotació inicial del capítol 2 del programa 422.50, Promoció del valencià i gestió del multilingüisme, resulta insuficient, la Conselleria d'Educació, Cultura i Esport planteja la necessitat d'incrementar aquesta aplicació pressupostària per import de 600.000 euros, mitjançant la transferència de disponibilitats existents en la línia de concurrència competitiva S8603, «Ajudes a l'aprenentatge d'idiomes per a l'alumnat recentment titulat en Batxillerat o Formació Professional», del mateix programa.  
A aquest efecte, i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 82.88.43.561.19.5 per import de 600.000 euros, que permet la minoració de la línia de concurrència competitiva S8603, d'acord amb el detall següent:  
  
Codi Denominació Dotació anterior Modificació Dotació actual  
S8603 Ajudes a l'aprenentatge d'idiomes per a l'alumnat recentment titulat en Batxillerat o Formació Professional 1.500.000 € 590.589 364.000  
  
  
  
Segon  
Autoritzar un increment de crèdit en l'aplicació pressupostària 01.87.50.441.02.8 per import de 600.000 euros.  
  
València, 21 de setembre de 2021.- El conseller d'Hisenda i Model Econòmic: Vicent Soler i Marco.